**projektas**

**reg. Nr.**

**darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **dėl PASVALIO RAJONO SAVIVALDYBĖS Pušaloto sen. (Dičiūnų, šedeikonių, Kauklių, valmonių, kidžionių, kruopinės, buojaragio, pabuojų, matkonių, jaciūnų, Daukšių kaimų ir Pušaloto mstl.) VĖJO ELEKTRINIŲ INFRASTRUKTŪROS SPECIALIOJO PLANO RENGIMO**  |

|  |  |  |
| --- | --- | --- |
| 2021 m. lapkritis d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu ir 4 dalimi, Lietuvos Respublikos teritorijų planavimo įstatymo 6 straipsnio 2 ir 3 dalimis, 20 straipsnio 4 dalimi, 21 straipsnio 2 dalies 2 punktu, 30 straipsnio 2 dalimi, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ (su visais aktualiais pakeitimais), Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“ (Lietuvos Respublikos energetikos ministro ir Lietuvos Respublikos aplinkos ministro 2014 m. liepos 11 d. įsakymo Nr. 1-187/D1-599 redakcija) (su visais aktualiais pakeitimais), 10.2, 11 ir 16.2 punktais, atsižvelgdama į uždarosios akcinės bendrovės „Aukštaitijos vėjas“ 2021 m. lapkričio 4 d. prašymą, Pasvalio rajono savivaldybės taryba n u s p r e n d ž i a:

1. Pritarti Pasvalio rajono savivaldybės Pušaloto sen. (Dičiūnų, Šedeikonių, Kauklių, Valmonių, Kidžionių, Kruopinės, Buojaragio, Pabuojų, Matkūnų, Jaciūnų, Daukučių kaimų ir Pušaloto mstl.) vėjo elektrinių infrastruktūros specialaus plano rengimui planavimo iniciatoriaus uždarosios akcinės bendrovės „Aukštaitijos vėjas“ lėšomis.

2. Nustatyti šiuos planavimo tikslus:

2.1. numatyti iki 20MW vėjo elektrinių parko statybą;

2.2. parengti infrastruktūros specialųjį planą, skirtą vėjo elektrinių parko bei inžinerinių komunikacijų statybai;

2.3. numatyti galimą vėjo elektrinių įtaką gamtinei ir gyvenamajai aplinkai bei kompensacines priemones jai sumažinti;

2.4. numatyti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinę pusiausvyrą, gamtinio karkaso formavimą, gamtos ir kultūros paveldo objektų išsaugojimą.

3. Įpareigoti Pasvalio rajono savivaldybės administracijos direktorių organizuoti specialiojo teritorijų planavimo dokumento rengimo procedūras.

4. Nustatyti, kad šis sprendimas skelbiamas Teisės aktų registre, Pasvalio rajono savivaldybės interneto tinklalapyje www.pasvalys.lt, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Vietinio ūkio ir plėtros skyriaus Teritorijų planavimo specialistas

Kęstutis Klivečka,

tel. Nr. (8 686 71417), el.p. k.klivecka@pasvalys.lt

2021-11-09

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**dėl PASVALIO RAJONO SAVIVALDYBĖS Pušaloto sen. (Dičiūnų, šedeikonių, Kauklių, valmonių, kidžionių, kruopinės, buojaragio, pabuojų, matkonių, jaciūnų, Daukšių kaimų ir Pušaloto mstl.) VĖJO ELEKTRINIŲ INFRASTRUKTŪROS SPECIALIOJO PLANO RENGIMO**

Pasvalys

2021 m. lapkričio 9 d.

1. **Problemos esmė**.

 *Sprendimo tikslas:*

Šiuo Savivaldybės tarybos sprendimu siūloma patenkinti iniciatoriaus UAB „Aukštaitijos vėjas“ prašymą ir pradėti vietovės lygmens vėjo elektrinių infrastruktūros specialiojo plano rengimą, nes atsinaujinančių išteklių energetikos objektų statyba turi būti numatyta savivaldybėslygmens bendrajame plane. Yra žemės sklypų (un. Nr. 4400-4015-0354, Pabuojų k., un. Nr. 6730-0005-0039, Kauklių k. ir un. Nr. 6730-0005-0043, Pabuojų k.) savininko sutikimas, kad UAB „Aukštaitijos vėjas“ rengtų specialųjį planą ir jį įgyvendintų jam priklausančiuose sklypuose. Planavimo teritorija apima ir aplinkinius kaimus, kuriuose galima vėjų elektrinių įtaka.

Planavimo tikslai:

1. numatyti iki 20MW vėjo elektrinių parko statybą;

2. parengti infrastruktūros specialųjį planą, skirtą vėjo elektrinių parko bei inžinerinių komunikacijų statybai;

3. numatyti galimą vėjo elektrinių įtaką gamtinei ir gyvenamajai aplinkai bei kompensacines priemones jai sumažinti;

4. numatyti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinę pusiausvyrą, gamtinio karkaso formavimą, gamtos ir kultūros paveldo objektų išsaugojimą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

 Teisės aktų nustatyta tvarka Savivaldybės tarybai priėmus sprendimą rengti specialųjį planą, toliau bus rengiama ir viešinama specialiojo plano rengimo ir planavimo darbų programa. Specialiojo plano rengimo metu iniciatorius išanalizuos visas teritorijas, kuriose galėtų būti numatyta vėjo elektrinių parko bei inžinerinių komunikacijų statyba užtikrinant saugų ir patikimą gaunamos elektros tiekimą mažiausiomis sąnaudomis bei neviršijant leidžiamo neigiamo poveikio aplinkai ir gyventojams.

**3.** **Skaičiavimai, išlaidų sąmatos, finansavimo šaltiniai.**

Iniciatorius įsipareigoja savo lėšomis parengti specialųjį planą.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių turėtų nebūti, ypač gyvenamajai aplinkai ir gamtai. Bus atliekamas poveikio aplinkai vertinimas.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

UAB „Aukštaitijoss vėjas“.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Vietinio ūkio ir plėtros skyriaus

Teritorijų planavimo specialistas Kęstutis Klivečka